open-index/open-wikipedia-markdown huggingface dataset:
1103 Σεκόγια

Η **Σεκόγια (Sequoia)** είναι ένας μικρός αστεροειδής που περιφέρεται στην εσώτατη περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,076. Ανακαλύφθηκε στις 9 Νοεμβρίου 1928 από τον Γερμανό αστρονόμο Βάλτερ Μπάαντε, που παρατηρούσε από το Μπέργκεντορφ του Αμβούργου, και πήρε το όνομά της το 1955 από το Εθνικό Πάρκο Σεκόγια των ΗΠΑ, όπου συνήθιζε να πηγαίνει τότε για διακοπές ο ίδιος ο αστρονόμος, και είναι διάσημο για τις γιγαντιαίες Σεκόγιες του (που είναι το μεγαλύτερο σε όγκο δέντρο του πλανήτη). Η αρχική προσωρινή ονομασία της, ήταν **1928 VB**.

Η Σεκόγια ανήκει στην Οικογένεια αστεροειδών της Ουγγαρίας. Επίσης, είναι ένας από τους ελάχιστους αστεροειδείς της Κύριας Ζώνης που περιφέρεται γύρω από τον Ήλιο σε λιγότερες από χίλιες γήινες ημέρες, καθώς χρειάζεται 982,17 ημέρες ή 2,69 γήινα έτη.

## Φυσικά χαρακτηριστικά
μικρογραφία|3D μοντέλο του αστεροειδούς 1103 Σεκόγια.

Σύμφωνα με τις έρευνες που πραγματοποιήθηκαν από τον ιαπωνικό δορυφόρο Akari και την αποστολή NEOWISE του τηλεσκοπίου WISE της NASA, η Σεκόγια έχει διάμετρο μεταξύ 5,21 και 7,816 χιλιομέτρων και η επιφάνειά της έχει λευκαύγεια μεταξύ 0,2813 και 0,823.

Το *Collaborative Asteroid Lightcurve Link* υιοθετεί τα αναθεωρημένα αποτελέσματα WISE του Petr Pravec, δηλαδή λευκαύγεια 0,2813 και διάμετρο 7,82 χιλιομέτρων με απόλυτο μέγεθος 12,53.

Ο φασματικός τύπος της, είναι **E** (κατά Tholen) ή **Xk**. Η Σεκόγια περιστρέφεται γύρω από τον εαυτό της μία φορά κάθε 3 ώρες, 2 λεπτά και 16 δευτερόλεπτα. Η μέση θερμοκρασία στην επιφάνεια της Σεκόγιας εκτιμάται σε 70 ως 75 βαθμούς Κελσίου υπό το μηδέν.

## Αναφορές


## Εξωτερικοί σύνδεσμοι
* Τροχιά από το JPL (Java) / Εφημερίδα.
* Lightcurve Database Query (LCDB), at *www.minorplanet.info*
* Dictionary of Minor Planet Names, Google books.
* Asteroids and comets rotation curves, CdR – *Geneva Observatory*, Raoul Behrend.
* Discovery Circumstances: Numbered Minor Planets (1)-(5000) – Minor Planet Center (Κέντρο Ελασσόνων Πλανητών).

Σεκογια
Σεκογια
1104 Σύριγγα

Η **Σύριγγα (Syringa)** είναι ένας σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 12,167. Ανακαλύφθηκε το 1928 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών.

## Φυσικά χαρακτηριστικά
Η μέση διάμετρος της Σύριγγας εκτιμάται σε 22,10 χιλιόμετρα. Ο φασματικός τύπος της είναι **B** ή **Xk** (κατά SMASSII), ενώ το άλβεδό της είναι 0,0362. Η Σύριγγα περιστρέφεται γύρω από τον εαυτό της μία φορά κάθε 5 ώρες και 9 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Συριγγα
1105 Φραγγαρία

μικρογραφία|Η τροχιά του αστεροειδούς 1105 Φραγγαρία
Η **Φραγγαρία (Fragaria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,095. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από το ομώνυμο γένος φυτών, γνωστότερο από τον καρπό του ως φραουλιά.

## Φυσικά χαρακτηριστικά
Η μέση διάμετρος της Φραγγαρίας εκτιμάται σε 37,03 χιλιόμετρα. Ο φασματικός τύπος της είναι **ST** (λιθώδης), ενώ το άλβεδό της είναι 0,1186. Η Φραγγαρία περιστρέφεται γύρω από τον εαυτό της μία φορά κάθε 10 ώρες και 53 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Φραγγαρια
1107 Λικτορία

μικρογραφία|3D μοντέλο του αστεροειδούς 1107 Λικτορία
Η **Λικτορία (Lictoria)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,395. Ανακαλύφθηκε το 1929 από τον Ιταλό αστρονόμο Λουίτζι Βόλτα, που παρατηρούσε από το Τορίνο (Πίνο Τορινέζε).

## Φυσικά χαρακτηριστικά
Η μέση διάμετρος της Λικτορίας εκτιμάται σε 79,17 χιλιόμετρα. Ο φασματικός τύπος της είναι **Xc**, ενώ το άλβεδό της είναι 0,0646. Η Λικτορία περιστρέφεται γύρω από τον εαυτό της μία φορά κάθε 8 ώρες και 33,7 λεπτά.

## Παραπομπές

## Εξωτερικοί σύνδεσμοι
* Τροχιά από το JPL (Java) / Εφημερίδα

Λικτορια
1108 Δημήτηρ

Η **Δημήτηρ (Demeter)**, που δεν πρέπει να συγχέεται με τον αστεροειδή-πλανήτη νάνο 1 Δήμητρα (Ceres), είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,805. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά του από την αρχαία ελληνική θεά των δημητριακών και της γεωργίας.

## Φυσικά χαρακτηριστικά
Η μέση διάμετρος της Δήμητρος εκτιμάται σε 25,61 χιλιόμετρα. Ο φασματικός τύπος της είναι **CX** (ανθρακούχος), ενώ το γεωμετρικό άλβεδό της είναι 0,0464. Η Δημήτηρ περιστρέφεται γύρω από τον εαυτό της μία φορά κάθε 9 ώρες και 42 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Δημητηρ
Κατηγορία:Δήμητρα
1109 Τάτα

Η **Τάτα (Tata)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 9,822. Ανακαλύφθηκε το 1929 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε πιθανώς το όνομά της από την πόλη Τάτα της Ουγγαρίας, 70 χιλιόμετρα βόρεια της Βουδαπέστης.

## Φυσικά χαρακτηριστικά
Η μέση διάμετρος της Τάτα εκτιμάται σε 66,52 χιλιόμετρα. Ο φασματικός τύπος της είναι **FC**, ενώ το γεωμετρικό άλβεδό της είναι 0,0378. Η Τάτα περιστρέφεται γύρω από τον εαυτό της μία φορά κάθε 8 ώρες και 17 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Τατα
1110 Γιαροσλάβα

μικρογραφία|3D μοντέλο του αστεροειδούς 1110 Γιαροσλάβα
Η **Γιαροσλάβα (Jaroslawa)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 11,308. Ανακαλύφθηκε το 1928 από τον Ρώσο αστρονόμο Γκριγκόρι Νικολάεβιτς Νέουιμιν, που παρατηρούσε από το Σιμέις της Κριμαίας, και πήρε το όνομά της είτε από το όνομα (Γιαροσλάβ) του γιου του, είτε από τη ρωσική πόλη Γιαροσλάβλ. Εξαιτίας της μεγάλης εκκεντρότητας της τροχιάς της, η Γιαροσλάβα προσεγγίζει κατά το περιήλιό της την τροχιά του πλανήτη Άρη.

## Φυσικά χαρακτηριστικά
Η μέση διάμετρος της Γιαροσλάβας εκτιμάται σε 14 ως 67 χιλιόμετρα. Ο φασματικός τύπος της είναι **S** (λιθώδης), ενώ το άλβεδό της είναι άγνωστο. Η Γιαροσλάβα περιστρέφεται γύρω από τον εαυτό της πιθανώς μία φορά κάθε 60 ως 100 περίπου ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Γιαροσλαβα
1111 Ραϊνμουτία

Η **Ραϊνμουτία (Reinmuthia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,386. Ανακαλύφθηκε το 1927 από τον Γερμανό αστρονόμο Καρλ Ράινμουτ, που παρατηρούσε από τη Χαϊδελβέργη, και πήρε το όνομά της προς τιμή του, κατά παράβαση του άγραφου «νόμου» οι αστεροειδείς να μη παίρνουν το όνομα αυτού που τους ανακάλυψε (σε αντίθεση με τους κομήτες).

## Φυσικά χαρακτηριστικά
Η μέση διάμετρος της Ραϊνμουτίας εκτιμάται σε 41,80 χιλιόμετρα. Ο φασματικός τύπος της είναι **F**, ενώ το άλβεδό της είναι 0,054. Η Ραϊνμουτία περιστρέφεται γύρω από τον εαυτό της μία φορά κάθε 4 ώρες και 1 λεπτό.

## Εξωτερικοί σύνδεσμοι
* Τροχιά από το JPL (Java) / Εφημερίδα

Ραϊνμουτια
1112 Πολωνία

μικρογραφία|Η τροχιά του αστεροειδούς 1112 Πολωνία
Η **Πολωνία (Polonia)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,834. Ανακαλύφθηκε το 1928 από τη Ρωσίδα-Σοβιετική αστρονόμο Πελαγία Σαζν, που παρατηρούσε από το Σιμέις της Κριμαίας, και πήρε το όνομά της από την ομώνυμη γνωστή χώρα της Ευρώπης. Η Πολωνία υπήρξε ο πρώτος από τους 19 συνολικά αστεροειδείς που ανεκάλυψε η συγκεκριμένη αστρονόμος.

## Φυσικά χαρακτηριστικά
Η μέση διάμετρος της Πολωνίας εκτιμάται σε 35,76 χιλιόμετρα. Ο φασματικός τύπος της είναι μάλλον **S** (λιθώδης), ενώ το άλβεδό της είναι 0,1319. Η Πολωνία περιστρέφεται γύρω από τον εαυτό της μία φορά κάθε 82,5 ώρες, μία εξαιρετικά αργή περιστροφή για αστεροειδή.

## Εξωτερικοί σύνδεσμοι
* Τροχιά από το JPL (Java) / Εφημερίδα

Πολωνια
Β΄ Εθνική ποδοσφαίρου ανδρών 1978-79

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1978-79** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση
Το πρωτάθλημα Β΄ Εθνικής του 1978-79 δεν είχε καμιά καινοτομία σε σχέση με το προηγούμενο. Διεξήχθη σε δύο ομίλους, Βόρειο και Νότιο. Οι πρωταθλητές των δύο ομίλων ανέβηκαν στην Α΄ Εθνική, ενώ υποβιβάστηκαν στο ερασιτεχνικό πρωτάθλημα οκτώ ομάδες (τέσσερις από κάθε όμιλο). Όμως, οι δύο εξ αυτών, ο Πιερικός και η Α.Ο. Χαλκίδα, αν και δεν είχαν τερματίσει σε χαμηλή θέση, τιμωρήθηκαν με υποβιβασμό για εξωαγωνιστικούς λόγους (απόπειρες δωροδοκίας και στησίματος αγώνων).
 
***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Α.Π.Σ. Κόρινθος]]**: άνοδος στην Α΄ Εθνική.
** **[[Δόξα Δράμας]]**: άνοδος στην Α΄ Εθνική.
***Υποβιβασμός**: 8 ομάδες.
**Α.Ο. Χαλκίδα, Ιωνικός Νικαίας, Ολυμπιακός Λιοσίων, Α.Σ. Δραπετσώνας.
**Πιερικός, Αναγέννηση Άρτας, Α.Ο. Καρδίτσας, Απόλλων Καλαμαριάς.
****Υποβιβασμός από Α΄ Εθνική**: Α.Ο. Αιγάλεω, Πανσερραϊκός. 
****Άνοδος στη Β΄ από το [[Γ΄ Εθνική ποδοσφαίρου ανδρών 1978-1979|ερασιτεχνικό πρωτάθλημα]] (8)**: Α.Π.Σ. Πάτραι, Παναιγιάλειος, Α.Ο. Πετραλώνων, Βύζας Μεγάρων, Πανθρακικός, Πανδραμαϊκός, Εορδαϊκός, Φ.Σ. Κοζάνης.

### Πρώτοι σκόρερ

***Βόρειος όμιλος**: Γιάννης Μίσκος (Πιερικός): 21 γκολ.
***Νότιος όμιλος**: Νίκος Παντελίδης (Ατρόμητος): 20 γκολ.

## Βαθμολογίες

* Στις ισοβαθμίες υπολογίζεται η συνολική διαφορά τερμάτων, εκτός αν πρόκειται για άνοδο ή υποβιβασμό οπότε και διεξάγονται αγώνες κατάταξης.

## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 360.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 145-150.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1978-1979
Β΄ Εθνική ποδοσφαίρου ανδρών 1977-78

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1977-78** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση
Το πρωτάθλημα Β΄ Εθνικής του 1977-78 δεν είχε καμιά καινοτομία σε σχέση με το προηγούμενο. Διεξήχθη σε δύο ομίλους, Βόρειο και Νότιο. Οι πρωταθλητές των δύο ομίλων ανέβηκαν στην Α΄ Εθνική, ενώ υποβιβάστηκαν στο ερασιτεχνικό πρωτάθλημα οκτώ ομάδες (τέσσερις από κάθε όμιλο).

***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Α.Σ. Ρόδος]]**: άνοδος στην Α΄ Εθνική.
** **[[Α.Ε. Λάρισα]]**: άνοδος στην Α΄ Εθνική.
***Υποβιβασμός**: 8 ομάδες.
**Ατρόμητος Πειραιά, Α.Ε. Μεσολογγίου, Α.Π.Σ. Πάτραι, Π.Α.Ο. Αγίου Δημητρίου, 
**Πανθρακικός, Πανδραμαϊκός, Θύελλα Σερρών, Π.Ο. Ελασσόνας.
****Υποβιβασμός από Α΄ Εθνική**: Πιερικός, Γ.Α.Σ. Βέροια. 
****Άνοδος στη Β΄ από το [[Γ΄ Εθνική ποδοσφαίρου ανδρών 1977-1978|ερασιτεχνικό πρωτάθλημα]] (8)**: Αχαρναϊκός Α.Ο., Ολυμπιακός Λουτρακίου, Α.Σ. Δραπετσώνας, Αναγέννηση Γιαννιτσών, Αγροτικός Αστέρας, Μακεδονικός Σιάτιστας, Αναγέννηση Άρτας, Α.Ο. Καρδίτσας.

### Πρώτοι σκόρερ

***Βόρειος όμιλος**: Δημήτρης Σταυρίδης (Ολυμπιακός Β.): 28 γκολ.
***Νότιος όμιλος**: Γιώργος Πίσσας (Κόρινθος): 23 γκολ.

## Βαθμολογίες

## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 356.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 140-145.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1977-1978
Σφραγιδόλιθος (Αρχαιολογικό Μουσείο του Βερολίνου, αρ 180)

Στην συλλογή του παλαιού αρχαιολογικού Μουσείου του Βερολίνου εκτίθεται, με αριθμό ευρετηρίου 180, κόσμημα που βρέθηκε στην Αττική.
## Περιγραφή
Πρόκειται για κυλινδρικό σφραγιδόλιθο, διάτρητο. Είναι κατασκευασμένος από χαλκηδόνιο και διακοσμημένος με ανάγλυφη παράσταση αλόγου ιππασίας που φέρει χαλινάρι στο στόμα και χαλίμι στην πλάτη. Το άλογο βηματίζει ήρεμα προς αριστερή κατεύθυνση, ενώ επάνω από το άλογο, φέρεται ο δίσκος του ήλιου  με αναπεπταμένα τα μακρυά φτερά του σε απόλυτη έκταση.

## Ερμηνεία και ιστορική τοποθέτηση
Η παράσταση που θυμίζει διάκοσμο περσικού μνημείου είναι θαυμάσιο έργο μικρασιατικής ελληνικής χρυσοχοϊκής τέχνης. Κατασκευάστηκε προφανώς για κάποιον πελάτη από την Περσία. Είναι αρχαϊκό έργο του 5ου αιώνα π.Χ.
 
## Πηγές

* 

Κατηγορία:Σφραγιδόλιθοι
Κατηγορία:Αρχαϊκή τέχνη
Κατηγορία:Εκθέματα στο Άλτες Μουζέουμ Βερολίνου
Σφραγιδόλιθος (Αρχαιολογικό Μουσείο του Βερολίνου, αρ. 8250)

Στην συλλογή του παλαιού αρχαιολογικού Μουσείου του Βερολίνου εκτίθενται με αριθμό ευρετηρίου 8250 κόσμημα που βρέθηκε στην Ιθώμη Μεσσηνίας.
## Περιγραφή
Πρόκειται για σκαραβαιοειδή σφραγιδόλιθο, κατασκευασμένο από ψημένο χαλκηδώνιο και διακοσμημένο με έγγλυφη παράσταση κυνηγιού. Ένας Πέρσης καβάλα στο άλογο στέκει με το άλογο στραμμένο προς τα αριστερά. Το άλογο φοράει χαλίμι για σέλα, ενώ ο μανδύας του καβαλάρη κυματίζει στον άνεμο. Μπροστά από τον καβαλάρη στέκει όρθιος ένας δεύτερος Πέρσης με κοντό καπέλο και κοντό χιτώνα. Με το αριστερό του πόδι πατάει πάνω σε ένα τετράποδο ζώο που είναι πεσμένο στην γη. Είναι έτοιμος να το αποτελειώσει με την τρίαινά του. Το ζώο έχει σκυλίσιο κεφάλι και φουντωτή ουρά.
## Πηγές

* 

Κατηγορία:Σφραγιδόλιθοι
Κατηγορία:αρχαϊκή τέχνη
Κατηγορία:Εκθέματα στο Άλτες Μουζέουμ Βερολίνου
Ο Παπουτσωμένος Γάτος

[thumb|right|320px|Ο παπουτσωμένος Γάτος από τον [Γκυστάβ Ντορέ]]

Ο **παπουτσωμένος γάτος** είναι λαϊκό παραμύθι το οποίο είναι γνωστό ως ένα από τα οκτώ παραμύθια της συλλογής «Ιστορίες και παραμύθια μιας προηγούμενης εποχής- Histoires ou contes du temps passé» του Σαρλ Περώ (Charles Perrault) που εκδόθηκε το 1697. Επίσης περιλαμβανόταν στην πρώτη έκδοση της συλλογής παραμυθιών «Παιδικά και Οικιακά Παραμύθια- Kinder- und Haus-Märchen» των αδελφών Grimm του 1812. Ωστόσο ήδη στην δεύτερη έκδοση της συλλογής το 1819 είχε αφαιρεθεί. Οι ρίζες του παραμυθιού είναι ωστόσο παλαιότερες και πιθανότατα να προέρχεται από την Ιταλία. Η παλαιότερη γνωστή εκδοχή είναι καταγεγραμμένη από τον Giovanni Francisco Straparola ως μία από τις συνολικά 75 ιστορίες της συλλογής του «Οι διασκεδαστικές νύχτες- Le piacevoli notti». 

## Περιγραφή
Στο παραμύθι περιγράφεται η αδικία σε μία κλασική περίπτωση κληρονομιάς. Μετά από τον θάνατο ενός μυλωνά ο πρώτος γιος κληρονομεί τον μύλο, ο δεύτερος τον γάιδαρο και ο τρίτος τον φαινομενικά άχρηστο γάτο. Ο γάτος καταφέρνει να πείσει τον γιο του μυλωνά όχι μόνο να μην χρησιμοποιήσει το τομάρι του για να κάνει γάντια αλλά και να του φτιάξει ένα ζευγάρι μπότες με τα τελευταία του χρήματα. 
Από το σημείο εκείνο και μετά ο γάτος εξασφαλίζει στο νέο του αφεντικό αρχικά χρυσάφι, μετά μεγάλη ιδιοκτησία σε γη και ένα παλάτι και στο τέλος την ίδια την βασιλοπούλα για σύζυγο. 

## Εξωτερικοί σύνδεσμοι
* To παραμύθι από τον Charles Perrault στα γαλλικά
* [To παραμύθι από τους αδερφούς Grimm στα γερμανικά](http://de.wikisource.org/wiki/Der_gestiefelte_Kater_(1812))
* Ελληνική μετάφραση του παραμυθιού

Κατηγορία:Παραμύθια του Σαρλ Περώ
Σαλώνα

thumb|300px|Η πόλη σε χάρτη του 4ου αιώνα
thumb|300px|Τα ερείπια της αρχαίας Σαλώνας σήμερα

Τα **Σάλωνα** ήταν αρχαία Ιλλυρική πόλη στη Δαλματία την πρώτη χιλιετία π.Χ.  Αναπτύχθηκαν τον 3ο αιώνα π.Χ., αποτελούσαν το μεγαλύτερο αρχαιολογικό πάρκο στην Κροατία με περισσότερους από 60.000 κατοίκους. Στην πόλη αυτή γεννήθηκε ο μέγιστος Ρωμαίος αυτοκράτορας Διοκλητιανός. Οι αρχαίοι Έλληνες είχαν χτίσει αγορά-αποικία στην πόλη . Στην αρχαιότητα υπήρχε Ελληνική αγορά, κατοικούσαν Ιλλυριοί Δαλματοί, κατόπιν κατακτήθηκε από την Ρωμαϊκή δημοκρατία. Τα Σάλωνα έγιναν η πρωτεύουσα της Ρωμαϊκής επαρχίας της Δαλματίας. Την εποχή που ο Ιούλιος Καίσαρας συγκρούστηκε με τον Πομπήιο υποστήριξαν τον Καίσαρα. Ο Καίσαρας ίδρυσε νέα Ρωμαϊκή πόλη την Μαρτία Ιουλία Βαλερία Σαλόνα Φελίξ που περιείχε Φόρουμ, θέατρο και μια είσοδο στα βορειοανατολικά την Πόρτα Καισάρεια. 

Ο Οκταβιανός Αύγουστος εξόπλισε τα τείχη της πόλης με πύργους. Το τραπεζοειδής σχήμα της πόλης άλλαξε με την επέκταση της προς τα ανατολικά και δυτικά, απέκτησε Φόρουμ, θέατρο, Θέρμες και Υδραγωγείο. Πολλές επιγραφές βρέθηκαν στην Ελληνική γλώσσα και στην Λατινική γλώσσα μέσα στην πόλη και στα κοιμητήρια έξω από αυτήν, οι Ρωμαίοι είχαν απαγορεύσει τις ταφές στο εσωτερικό της πόλης. Πολλές μαρμάρινες Σαρκοφάγοι βρέθηκαν στο Αρχαιολογικό Μουσείο του Σπλιτ, δείχνουν την μεγάλη ευημερία της πόλης στην Ρωμαική περίοδο. Τα Σάλωνα είχαν νομισματοκοπείο που συνδέθηκε με το Σίρμιο και με τα ασημένια νομίσματα που κόπηκαν στις Δειναρικές Άλπεις μέσω της Οδού Αργεναταρίας. Ο αυτοκράτορας Διοκλητιανός μετά την παραίτηση του αποσύρθηκε στα Σάλωνα και οικοδόμησε το τεράστιο Παλάτι του Διοκλητιανού, έγινε ο πυρήνας της μετέπειτα πόλης του Σπλιτ. H ευημερία συνεχίστηκε στα Σάλωνα τον 14ο και τον 15ο αιώνα, οικοδομήθηκαν μια βασιλική επισκοπή, μια γειτονική εκκλησία, ένα βαφτιστήρι εσωτερικά των τειχών και διάφορες πηγές που τιμούσαν τους μάρτυρες. Τα Σάλωνα δημιούργησαν μια μοναδική σχολή για την διδασκαλία της Βυζαντινής εκκλησιαστικής αρχιτεκτονικής. Ο Πάπας Γρηγόριος Α΄ έστειλε επιστολή στον επίσκοπο Σαλώνων Μάξιμο με την οποία τον προειδοποίησε ότι οι Σλάβοι επιτέθηκαν στα Βαλκάνια (600). Τα Σάλωνα καταστράφηκαν τον 7ο αιώνα από τις επιδρομές των Σλάβων και των Αβάρων (614) Οι δραπέτες κάτοικοι εγκαταστάθηκαν μέσα στο Παλάτι του Διοκλητιανού που ανακατέλαβαν το κάστρο (639) και απετέλεσε τη βάση της σημερινής πόλης Σπλιτ. 

## Παραπομπές


## Πηγές
*Ejnar Dyggve. History of Salonitan Christianity. 1951
*Katičić, Radoslav (1976). Ancient languages of the Balkans. The Hague, Netherlands
*Željko Rapanić; (2013) O početcima i nastajanju Dubrovnika (The origin and formation of Dubrovnik. additional considerations) p. 94; Starohrvatska prosvjeta
*John Everett-Heath. "Dalmatia." Concise Dictionary of World Place-Names. Oxford University Press. 2005

Κατηγορία:Αρχαίες ελληνικές αποικίες
Κατηγορία:Αρχαίες πόλεις της Ιλλυρίας
Κατηγορία:Σπλιτ
Υπάτιος (ύπατος το 500)

Ο **Φλάβιος Υπάτιος** (απεβ. 19 Ιανουαρίου 532) ήταν Βυζαντινός ευγενής με αυτοκρατορική καταγωγή, ο οποίος κατείχε τη θέση του διοικητή στην Ανατολή κατά τη διάρκεια της βασιλείας του Ιουστίνου Α', και επιλέχθηκε από τον όχλο ως Αυτοκράτορας κατά τη διάρκεια των ταραχών της Στάσης του Νίκα εναντίον τού Ιουστινιανού Α'. 

## Βιογραφικό
Ο Υπάτιος ήταν ανιψιός τού Αυτοκράτορα Αναστάσιου Α' και δια μέσου τού γάμου του είχε δεσμούς με το αριστοκρατικό γένος των Ανικίων. Τα δύο αυτά στοιχεία ήταν σημαντικά εφόδια για τον Βυζαντινό θρόνο, αλλά ο ίδιος δεν έδειξε τέτοια φιλοδοξία. Τόσο ο Υπάτιος όσο και τα ανίψια τού Αναστάσιου Α΄ ανατράφηκαν υπό την προστασία τού διαδόχου τού Ιουστίνου Α΄, τού Ιουστινιανού Α΄.

Στο αποκορύφωμα της Στάσης του Νίκα, ο Υπάτιος ήταν μαζί με τον αδελφό του Πομπηίο και τον Πρόβο (επίσης ανιψιοί του Αναστάσιου Α΄) οι κυρίαρχοι θεωρητικά υποψήφιοι για τον αυτοκρατορικό θρόνο. Όταν έγινε ξεκάθαρο ότι ο λαός επιθυμούσε καινούριο Αυτοκράτορα, ο Πρόβος εγκατέλειψε την Πόλη, ενώ οι άλλοι δυο κρύφτηκαν στο Παλάτι μαζί με τον Ιουστινιανό και τα μέλη της Συγκλήτου. Δεν επιθυμούσαν να επαναστατήσουν κατά του Ιουστινιανού, καθώς πίστευαν ότι δεν θα είχαν αρκετή λαϊκή υποστήριξη.

Παρ’όλα αυτά, ο Αυτοκράτορας - που φοβόταν εξέγερση - εκδίωξε τους συγκλητικούς και μαζί τα δύο αδέλφια, που βρέθηκαν, ξαφνικά, κοντά στον όχλο. Ο Υπάτιος τραβήχτηκε έξω από το σπίτι του, παρά την προσπάθεια της γυναίκας του για το αντίθετο, και ανακηρύχθηκε "αυτοκράτορας" στον Ιππόδρομο εν μέσω των ταραχών. Ο Υπάτιος φαίνεται πως ξεπέρασε τον αρχικό του δισταγμό και άρχισε να συμπεριφέρεται σαν ηγέτης.

Όταν τελικά η Στάση καταπνίγηκε στο αίμα από την Αυτοκρατορική Φρουρά, ο Υπάτιος συνελήφθη από τους άνδρες του Ιουστινιανού. Λέγεται πως ο ίδιος ο Ιουστινιανός Α΄ θέλησε να δώσει χάρη στον Υπάτιο, αλλά η γυναίκα του η Θεοδώρα τον έπεισε να εκτελέσει τον σφετεριστή.

## Παραπομπές


## Βιβλιογραφία
* 

Κατηγορία:Βυζαντινοί ευγενείς
Κατηγορία:Επαναστάτες
Κατηγορία:Βυζαντινοί αξιωματούχοι
Κατηγορία:Βυζαντινοί σφετεριστές
Κατηγορία:Βυζαντινοί του 6ου αιώνα
Κατηγορία:Δυναστεία του Λέοντος
Κατηγορία:Βυζαντινοί συγκλητικοί
Κατηγορία:Εκτελεσθέντες Βυζαντινοί
Μούνδος

Ο **Μούνδος** (... - 536) ήταν γερμανικής καταγωγής στρατηγός της Βυζαντινής Αυτοκρατορίας κατά τη διάρκεια της βασιλείας του Ιουστινιανού Α'. 

## Καταγωγή και τα πρώτα χρόνια
Ο Μούνδος ήταν γιος του Γιέσμου, βασιλιά των Γήπαιδων και ανιψιός του επίσης Γήπαιδου βασιλειά Τραπστίλα. Η ακριβής ημερομηνία γέννησής του είναι άγνωστη. Ο πατέρας του σκοτώθηκε σε μάχη κατά των Οστρογότθων του Θεοδώριχου το 488, οπότε δέχτηκε πρόταση από τον τελευταίο να συμμαχήσουν, κάτι που έκανε. Παρέμεινε στην Ιταλία ως το θάνατο του Θεοδώριχου το 526 και κατόπιν επέστρεψε στην πατρίδα του.

## Στον Βυζαντινό στρατό
Το 529 ο Μούνδος έστειλε πρεσβευτές στον Ιουστινιανό διαβεβαιώνοντάς τον για την πίστη του σε αυτόν. Ο αυτοκράτορας τον δέχθηκε και τον διόρισε στρατηγό της Ιλλυρίας και της στρατιάς του Δούναβη. Στα επόμενα δύο χρόνια ο Μούνδος απέτρεψε πολλαπλές επιχειρήσεις των Σλάβων και των Βουλγάρων, στέλνοντας στην Κωνσταντινούπολη πολλά λάφυρα. 
Το 531 ο Μούνδος αντικατέστησε προσωρινά το Βελισάριο στην ανατολή μετά την αποτυχία του τελευταίου στη Μάχη της Καλλίνικου, αλλά μάλλον δεν ταξίδεψε ποτέ προς τα κει. Τον Ιανουάριο του 532 επέστρεψε στη θέση του στην Ιλλυρία, αλλά τον ίδιο μήνα βρέθηκε στην Κωνσταντινούπολη με σώμα Έρουλων μισθοφόρων, όταν ξέσπασε η Στάση του Νίκα. Ο Μούνδος που ήταν πάντα πιστός στον Ιουστινιανό και ο Βελισάριος ήταν υπεύθυνοι για τη σφαγή των υποστηρικτών του Υπάτιου στον Ιππόδρομο της Πόλης . 

Ο Μούνδος παρέμεινε στην Ιλλυρία και, όταν ο Ιουστινιανός προσπάθησε να ανακαταλάβει την Ιταλία από τους Γότθους το 535, έστειλε το στρατό του στη Δαλματία, ενώσω ο Βελισάριος επιτίθεντο στη Σικελία από θάλασσας. Ο Μούνδος νίκησε τους Γότθους και πήρε τη Σαλώνα, αλλά οι Γότθοι επανήλθαν στις αρχές του επόμενου έτους. Σε μια μάχη κοντά στη Σαλώνα, ο γιος του Μούνδου ο Μαυρίκιος περικυκλώθηκε από μεγαλύτερη δύναμη των Γότθων και σκοτώθηκε. Εξαγριωμένος για το θάνατο του γιου του, ο Μούνδος οδήγησε το στρατό του σε νέα νίκη έναντι των εχθρών, αν και τραυματίστηκε θανάσιμα κυνηγώντας τους. 

## Παραπομπές


## Πηγές
* Προκόπιος, ''De Bello Persico'', Volume I., ''De Bello Gothico'', Volume I. (Project Gutenberg) (αγγλικά)
* Ιωάννης Μαλάλας, *Chronographia* (αγγλικά)
* Θεοφάνης Ομολογητής, *Chronicle* (αγγλικά)
* Κόμης Μαρκελλίνος, *[http://www.thelatinlibrary.com/marcellinus.html Chronicon]* (λατινικά)

Κατηγορία:Βυζαντινοί στρατηγοί
Κατηγορία:Βυζαντινοί του 6ου αιώνα
Β΄ Εθνική ποδοσφαίρου ανδρών 1979-80

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1979-80** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση

Το πρωτάθλημα Β΄ Εθνικής του 1979-80 δεν είχε καμιά καινοτομία σε σχέση με εκείνο του 1978-79. Διεξήχθη και πάλι σε δύο ομίλους, Βόρειο και Νότιο. Οι πρωταθλητές των δύο ομίλων ανέβηκαν στην Α΄ Εθνική, ενώ υποβιβάστηκαν στο ερασιτεχνικό πρωτάθλημα οκτώ ομάδες (τέσσερις από κάθε όμιλο). Όμως, δεν τελείωσε φυσιολογικά. Σημαδεύτηκε από την απεργία του Συνδέσμου των ποδοσφαιριστών που έγινε επί τέσσερις αγωνιστικές στο μέσον της αγωνιστικής περιόδου. Οι παίκτες ζητούσαν να εφαρμοστεί και στη Β΄ Εθνική ο επαγγελματισμός που είχε ξεκινήσει στην Α΄ Εθνική. 

Αποτέλεσμα της απεργίας ήταν πολλοί αγώνες να μη γίνουν και από όλες τις ομάδες να αφαιρεθούν λιγότεροι ή περισσότεροι βαθμοί, ανάλογα σε πόσα ματς δεν μπόρεσαν να κατεβάσουν ενδεκάδα. Για κάθε ματς που δεν μετείχαν τιμωρούνταν με αφαίρεση δύο βαθμών και ήττα 0-2. Συνολικά στους δύο ομίλους, δεν διεξήχθησαν 66 αγώνες. Στον Νότιο 40 (εκ των οποίων σε 10 περιπτώσεις η μία από τις δύο ομάδες κατέβηκε, με αποτέλεσμα να πάρει τους βαθμούς της νίκης) και στον Βόρειο 26 (εκ των οποίων σε 9 περιπτώσεις η μία από τις δύο ομάδες κατέβηκε).
 
***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Ατρόμητος Αθηνών]]**: άνοδος στην Α΄ Εθνική.
** **[[Πανσερραϊκός (ποδόσφαιρο)|Πανσερραϊκός]]**: άνοδος στην Α΄ Εθνική.
***Υποβιβασμός**: 8 ομάδες.
**Α.Ο. Χανιά, Α.Σ. Λαμία, Λεβαδειακός, Α.Ο. Πετραλώνων.
**Φ.Σ. Κοζάνης, Κιλκισιακός, Αναγέννηση Καρδίτσας, Μακεδονικός Σιάτιστας.
****Υποβιβασμός από Α΄ Εθνική**: Ηρακλής Θεσσαλονίκης, Α.Σ. Ρόδος. 
****Άνοδος στη Β΄ από το [[Γ΄ Εθνική ποδοσφαίρου ανδρών 1979-1980|ερασιτεχνικό πρωτάθλημα]] (8)**: Διαγόρας Ρόδου, Α.Ο. Χαλκίδα, Πέλοπας Κιάτου, Ολυμπιακός Λιοσίων, Πιερικός, Απόλλων Καλαμαριάς, Π.Ο. Ελασσόνας, Οδυσσέας Κορδελιού.

### Πρώτοι σκόρερ

***Βόρειος όμιλος**: Γιώργος Πανταζής (Πανσερραϊκός): 25 γκολ.
***Νότιος όμιλος**: Καρυώτης (Ηρόδοτος): 20 γκολ.

## Βαθμολογίες

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 368.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 151-156.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1979-1980
Β΄ Εθνική ποδοσφαίρου ανδρών 1980-81

Η **Β΄ Εθνική Κατηγορία 1980-81** διεξήχθη σε 2 ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση
Το πρωτάθλημα Β΄ Εθνικής του 1980-81 διεξήχθη και πάλι σε 2 ομίλους, Βόρειο και Νότιο, όπως και το προηγούμενο του 1979–1980. Οι πρωταθλητές των 2 ομίλων ανέβηκαν στην Α΄ Εθνική, ενώ υποβιβάστηκαν στην Εθνική Ερασιτεχνική Κατηγορία 1981–1982 8 ομάδες (4 από κάθε όμιλο). 
 
***Ομάδες**: 40
***Όμιλοι (2)**: των 20 ομάδων
***Πρωταθλητές**: 
** **[[Α.Σ. Ρόδος]]**: άνοδος στην Α΄ Εθνική Κατηγορία 1981–1982.
** **[[Ηρακλής Θεσσαλονίκης (ποδόσφαιρο ανδρών)|Ηρακλής Θεσσαλονίκης]]**: άνοδος στην Α΄ Εθνική Κατηγορία 1981–1982.
***Υποβιβασμός**: 8 ομάδες
**Πέλοψ Κιάτου, Ολυμπιακός Νέων Λιοσίων, Α.Π.Σ. Πάτραι, Παναρκαδικός
**Πανδραμαϊκός, Εδεσσαϊκός, Ελασσόνα, Οδυσσέας Κορδελιού
****Υποβιβασμός από Α΄ Εθνική**: Ατρόμητος Αθηνών, Παναχαϊκή 
****Άνοδος στη Β΄ από την [[Εθνική Ερασιτεχνική Κατηγορία ποδοσφαίρου ανδρών 1980-1981|Εθνική Ερασιτεχνική Κατηγορία 1980–1981]] (8)**: Ατρόμητος Πειραιώς, Α.Ο. Χανιά, Παναργειακός, Αχαϊκή, Φ.Σ. Κοζάνη, Κιλκισιακός, Αναγέννηση Καρδίτσας, Τοξότης Βόλου

### Πρώτοι scorers
***Βόρειος όμιλος**: Ηλίας Χατζηελευθερίου (Ηρακλής Θεσσαλονίκης): 24 γκολ
***Νότιος όμιλος**: Παναγιωτίδης (Α.Ο. Χαλκίς): 23 γκολ

## Βαθμολογίες

## Πηγές
* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 376.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 156-162.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1980-1981
Β΄ Εθνική ποδοσφαίρου ανδρών 1981-82

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1981-82** διεξήχθη σε δύο ομίλους των 20 ομάδων, οι νικητές των οποίων ανέβηκαν απευθείας στην Α΄ εθνική κατηγορία. 

## Διοργάνωση

Το πρωτάθλημα Β΄ Εθνικής του 1981-82 διεξήχθη και πάλι σε δύο ομίλους, Βόρειο και Νότιο, όπως και το προηγούμενο του 1980-81. Οι πρωταθλητές των δύο ομίλων ανέβηκαν στην Α΄ Εθνική, ενώ υποβιβάστηκαν στο ερασιτεχνικό πρωτάθλημα οκτώ ομάδες (τέσσερις από κάθε όμιλο). Καινούργιο κανονισμό έχουμε στις ισοβαθμίες. Καθιερώθηκαν νέα κριτήρια, που όμως δεν ίσχυσαν στις κρίσιμες θέσεις, ώστε να αποφεύγονται οι αγώνες κατάταξης. Ως πρώτο κριτήριο είναι τα αποτελέσματα που έφεραν μεταξύ τους οι ισοβαθμούντες σύλλογοι (βαθμοί και γκολ, χωρίς να μετρούν ως διπλά τα εκτός έδρας γκολ) και ως δεύτερο κριτήριο η συνολική διαφορά τερμάτων.
 
***Ομάδες**: 40
***Όμιλοι (2)**: των 20 ομάδων.
***Πρωταθλητές**: 
** **[[Παναχαϊκή Γ.Ε. (ποδόσφαιρο)|Παναχαϊκή]]**: άνοδος στην Α΄ Εθνική.
** **[[Α.Σ. Μακεδονικός (ποδόσφαιρο)|Μακεδονικός]]**: άνοδος στην Α΄ Εθνική.
***Υποβιβασμός**: 8 ομάδες.
**Παναργειακός, Ηλυσιακός, Γ.Σ. Καλλιθέα, Ολυμπιακός Λουτρακίου.
**Αλμωπός Αριδαίας, Αναγέννηση Καρδίτσας, Αναγέννηση Επανομής, Τοξότης Βόλου. 
****Υποβιβασμός από Α΄ Εθνική**: Καβάλα, Κόρινθος. 
****Άνοδος στη Β΄ από το [[Γ΄ Εθνική ποδοσφαίρου ανδρών 1981-1982|ερασιτεχνικό πρωτάθλημα]] (8)**: Αιολικός Μυτιλήνης, Ιωνικός Νικαίας, Πανηλειακός, Λεβαδειακός, Λαγκαδάς, Θήβα, Αλεξανδρούπολη, Φλώρινα.

### Πρώτοι σκόρερ

***Βόρειος όμιλος**: Κώστας Κατιανός (Νίκη Β.): 16 γκολ. 
***Νότιος όμιλος**: Χρήστος Χατζησκουλίδης (Αιγάλεω): 28 γκολ.

## Βαθμολογίες

## Παραπομπές


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 382.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 162-167.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1981-1982
Β΄ Εθνική ποδοσφαίρου ανδρών 1983-84

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1983-84** διεξήχθη σε έναν όμιλο των 20 ομάδων. Η πρωταθλήτρια και η δευτεραθλήτρια ομάδα ανέβηκαν απευθείας στην Α΄ εθνική κατηγορία. 

## Διοργάνωση

Από τη σεζόν 1983-84 ξεκίνησε μια νέα εποχή για το πρωτάθλημα της Β΄ Εθνικής, αφού καθιερώθηκε πλέον η διεξαγωγή του σε έναν όμιλο. Μετείχαν 20 ομάδες και εκτός από τον πρωταθλητή της κατηγορίας, την άνοδο στην Α΄ Εθνική κέρδισε και ο δευτεραθλητής. Στη Γ΄ Εθνική υποβιβάστηκαν τέσσερις ομάδες, τις οποίες αντικατέστησαν ισάριθμες ομάδες της τρίτης κατηγορίας.

***Ομάδες (20)**
***Όμιλος (1)**
***Πρωταθλητής**: **[[Παναχαϊκή Γ.Ε. (ποδόσφαιρο)|Παναχαϊκή]]**, άνοδος στην Α΄ Εθνική.
***Δευτεραθλητής**: **[[Πιερικός (ποδόσφαιρο)|Πιερικός]]**, άνοδος στην Α΄ Εθνική.
***Υποβιβασμός (4)**: Παναιτωλικός, Ολυμπιακός Βόλου, Νίκη Βόλου, Α.Ο. Χαλκίδα.
****Υποβιβασμός από Α΄ Εθνική (2)**: Π.Α.Σ. Γιάννινα, Πανσερραϊκός. 
****Άνοδος από Γ΄ Εθνική (4)**: Αιολικός Μυτιλήνης, Αθηναϊκός Βύρωνα, Αλμωπός Αριδαίας, Α.Ο. Τρίκαλα.

### Πρώτοι σκόρερ

Οι 3 πρώτοι σκόρερ ήταν:

***21 γκολ**: Μιχάλης Τζέπτιμπης (Εδεσσαϊκός).
***16 γκολ**: Ανδρέας Αναγνώστου (Πιερικός). 
***15 γκολ**: Χρήστος Μεσημερλής (Εδεσσαϊκός).

## Βαθμολογία

## Παραπομπές


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 394.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 175-179.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1983-1984
Β΄ Εθνική ποδοσφαίρου ανδρών 1984-85

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1984-85** διεξήχθη σε έναν όμιλο των 20 ομάδων. Η πρωταθλήτρια και η δευτεραθλήτρια ομάδα ανέβηκαν απευθείας στην Α΄ εθνική κατηγορία. 

## Διοργάνωση

Δεν υπήρξε κάποια καινοτομία στο πρωτάθλημα της Β΄ Εθνικής του 1984-85 σε σχέση με εκείνο της προηγούμενης σεζόν 1983-84. Διεξήχθη σε έναν όμιλο με 20 ομάδες και την άνοδο στην Α΄ Εθνική κέρδισε ο πρωταθλητής και ο δευτεραθλητής. Στη Γ΄ Εθνική υποβιβάστηκαν τέσσερις ομάδες, τις οποίες αντικατέστησαν ισάριθμες ομάδες της τρίτης κατηγορίας.

***Ομάδες (20)**
***Όμιλος (1)**
***Πρωταθλητής**: **[[Π.Α.Σ. Γιάννινα (ποδόσφαιρο)|Π.Α.Σ. Γιάννινα]]**, άνοδος στην Α΄ Εθνική.
***Δευτεραθλητής**: **[[Πανσερραϊκός (ποδόσφαιρο)|Πανσερραϊκός]]**, άνοδος στην Α΄ Εθνική.
***Υποβιβασμός (4)**: Αλμωπός Αριδαίας, Α.Ο. Ξάνθη, Α.Π.Σ. Κόρινθος, Α.Σ. Ρόδος.
****Υποβιβασμός από Α΄ Εθνική (2)**: Α.Ο. Αιγάλεω, Πιερικός. 
****Άνοδος από Γ΄ Εθνική (4)**: Παναιτωλικός, Ιωνικός Νίκαιας, Κιλκισιακός, Φ.Α.Σ. Νάουσα.

### Πρώτοι σκόρερ
Οι 3 πρώτοι σκόρερ ήταν:
***18 γκολ**: Μιχάλης Παρασκευόπουλος (Αλμωπός).
***16 γκολ**: Νίκος Βακουφάρης (Αγροτικός), Γιάννης Παπαδόπουλος (Εδεσσαϊκός).
***15 γκολ**: Δημήτρης Κοκκινόπουλος (Αχαρναϊκός), Θεόδωρος Γυφτάκης (Ξάνθη), Γιάννης Γκαμπέτας (Τρίκαλα).

## Βαθμολογία

## Παραπομπές


## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σελ. 402.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 179-182.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1984-1985
Μαλακιοζωολογία

thumb|right|250px|Δείγματα κελυφών μαλακίων
**Μαλακιολογία** νομάζεται ο επιστημονικός κλάδος της ζωολογίας που ασχολείται με τη μελέτη των μαλακίων. **Μαλακιολόγος** αποκαλείται ο επιστήμονας που εξασκεί το επάγγελμα.
## Ιστορική αναδρομή
Οι απαρχές της μαλακιολογίας ξεκινούν στην Ευρώπη του 18ου αιώνα. Το 1794 ο Γκέοργκ Γκούσταβ Ντέτχαρντινγκ (1765–1838) συνέταξε το πρώτο ευρετήριο μαλακίων της περιοχής του γερμανικού Μέκλεμπουργκ. Από τότε η επιστήμη αναπτύχθηκε, επιστημονικοί όμιλοι δημιουργήθηκαν και εκδόθηκαν επιστημονικά περιοδικά. Σημαντικές επιστημονικές εταιρείες είναι η *Deutsche Malakologische Gesellschaft* στη Γερμανία που ιδρύθηκε το 1868 (σήμερα ονομάζεται *Deutsche Malakozoologische Gesellschaft*) και η *American Malacological Society* με έτος ίδρυσης το 1931. Σημαντικά περιοδικά είναι το *American Malacological Bulletin* και το *Archiv für Molluskenkunde*. Η ειδίκευση είναι διαδεδομένη και διδάσκεται στα πανεπιστήμια, στην κατεύθυνση της θεωρητικής μαλακιολογίας και της εφαρμοσμένης μαλακιολογίας. Σημαντικές συλλογές μαλακίων εκτίθενται στη Γερμανία. Στην *έπαυλη της Φύσης Τσίσμαρ* στην πόλη Γκρέμιτς εκτίθεται η μεγαλύτερη συλλογή σαλιγκαριών και κελυφών στη Γερμανία με περίπου 4.000 εκθέματα. Άλλες σημαντικές συλλογές εκτίθενται στα μουσεία του Βερολίνου, Μονάχου, της Φρανκφούρτης, του Γκίσεν, ή στη Βασιλεία της Ελβετίας.

## Πηγές
* D. Heppel: *The long dawn of Malacology: a brief history of malacology from prehistory to the year 1800*. Archives of Natural History 22: 301–319 (1995).
* K. Götting: *Malakozoologie. Grundriss der Weichtierkunde*. G. Fischer, Stuttgart 1974
* Maria Mizzaro-Wimmer, Luitfried Salvini-Plawen, Hans Kothbauer, Ferdinand Starmühlner: Praktische Malakologie: Beiträge zur vergleichend-anatomischen Bearbeitung der Mollusken: Caudofoveata bis Gastropoda-"Streptoneura", Wien / New York, Springer, 2001, ISBN 3-211-83652-7
* Francisco W. Welter-Schultes. *Die Landschnecken der griechischen Insel Gávdos, der südlichsten Insel Europas*. In: *Schriften zur Malakozoologie aus dem Haus der Natur - Cismar*, Haus der Natur Cismar, Grömitz, 1998 (ohne ISBN, zugleich Diplomarbeit an der Universität Göttingen 1998).

## Εξωτερικοί σύνδεσμοι
* Ο σύλλογος μαλακιολογίας DMG
* http://www.il-st-acad-sci.org/malacol.html  
* Archaeo-Malacology-newsletter (PDF, 1,72 MB)
* Συλλογή μαλακίων στο Μουσείο Φυσικής επιστήμης στο Βερολίνο

Κατηγορία:Μαλάκια
Κατηγορία:Κλάδοι της ζωολογίας
Δημητρίτσι Σερρών

Το **Δημητρίτσι**, επίσημα **Δημητρίτσιον**, είναι χωριό της Περιφερειακής Ενότητας Σερρών και του δήμου Βισαλτίας με υψόμετρο 30 μέτρα.

Αποτελεί την έδρα της αρχιερατικής περιφέρειας Δημητριτσίου της Ιεράς Μητροπόλεως Σερρών και Νιγρίτης. Σημερινός αρχιερατικός επίτροπος της περιφέρειας διατελεί ο πρωτοπρεσβύτερος Μάριος Αφεντίδης.

## Κοινότητα
Το χωριό αναφέρεται επίσημα το 1920 στο ΦΕΚ 2Α - 04/01/1920 να προσαρτάται στην τότε κοινότητα. Σύμφωνα με το σχέδιο Καλλικράτης αποτελεί την Τοπική Κοινότητα Δημητριτσίου που υπάγεται στη Δημοτική Ενότητα Βισαλτίας του Δήμου Βισαλτίας και σύμφωνα με την απογραφή του 2011 έχει πληθυσμό 989 κατοίκους. Σύμφωνα με την απογραφή του 2001, ο πληθυσμός του χωριού ανερχόταν στους 1.461 κατοίκους.

## Γεωγραφικά - ιστορικά στοιχεία
Το Δημητρίτσι βρίσκεται προς τα δυτικά όρια με την Περιφερειακή Ενότητα Σερρών, στον κάμπο των Σερρών, κοντά στη συμβολή του ποταμού Στρυμόνα με τον παραπόταμό του Κοπατσιανό (ή Σκαπάνη). Απέχει 19 χλμ. ΝΔ. από την πόλη των Σερρών και 12,5 ΒΔ. από τη Νιγρίτα. Οι κάτοικοί του ασχολούνται με τη γεωργία (καλλιέργειες αραβόσιτου, ζαχαρότευτλων, βαμβακιού, ελιών, αμυγδάλων, καπνού, αμπελιών) και την κτηνοτροφία.

Σύμφωνα με τον ιστορικό του Βυζαντίου, Νικήτα Χωνιάτη, το 1185 έλαβε χώρα μάχη στον τόπο «τον λεγόμενον του Δημητρίτζη». Η ιστορική Μάχη του Δημητρίτζη μεταξύ των βυζαντινών στρα­τευμάτων και των Νορ­μανδών διεξήχθη στις 7 Νοεμβρίου 1185 και έληξε με νίκη των Βυζαντινών κατόπιν αιφνιδιαστικής επίθεσης, καθώς οι Νορμανδοί προσπάθησαν να αρχίσουν διαπραγματεύσεις με δόλο.

Ορισμένοι ερευνητές έχουν προτείνει την ταύτιση του βυζαντινού τοπωνυμίου με το Metressi, που μνημονεύεται στο οδοιπορικό του Βενιαμίν από την Τουδέλη (1173), χωρίς η άποψη αυτή να έχει επικρατήσει.

Μετά τη Μικρασιατική Καταστροφή του 1922 εγκαταστάθηκαν στο χωριό Έλληνες Μικρασιάτες πρόσφυγες που προέρχονται από τις περιοχές της Σμύρνης και τα Κουβούκλια της Προύσας της Μικράς Ασίας, όταν αναγκάστηκαν να εγκαταλείψουν τις εστίες τους και να καταφύγουν στην Ελλάδα. Οι πρόσφυγες ίδρυσαν ένα δικό τους συνοικισμό στην ανατολική πλευρά του χωριού, όπου δεν υπήρχε κανένας ντόπιος. Την ίδια εποχή ήρθαν και μερικές οικογένειες Θρακιωτών.

## Προσωπικότητες
; Κατάγονται από το Δημητρίτσι
* Γιώργος Λυγγερίδης, Έλληνας αστυνομικός, πεσών στο καθήκον

## Εξωτερικοί σύνδεσμοι
* Ιστοσελίδα για το Δημητρίτσι

## Παραπομπές


Κατηγορία:Χωριά της περιφερειακής ενότητας Σερρών
Κατηγορία:Δήμος Βισαλτίας
Σκωτσέζικος Διαφωτισμός

Ο **Σκωτσέζικος Διαφωτισμός** (, , ) υπήρξε περίοδος της ιστορίας της Σκωτίας τον 18ο αιώνα, η οποία χαρακτηρίζεται από πνευματικά και επιστημονικά επιτεύγματα. Γύρω στα 1750, ο σκωτσέζικος λαός ήταν ένας από τους πιο μορφωμένους λαούς της Ευρώπης, με ποσοστό εγγραμμάτων κοντά στο 75%.

Οι Σκωτσέζοι διανοούμενοι βαδίζοντας στα χνάρια του Διαφωτισμού, του οποίου η φλόγα έκαιγε την ίδια περίοδο στην ηπειρωτική Ευρώπη, απέρριπταν κάθε αυθεντία, πίστευαν στην ισότητα μεταξύ των ανθρώπων και θεωρούσαν τη λογική ως το μόνο ασφαλές μέσο για να φτάσει κανείς στην αλήθεια. Ωστόσο, ο σκωτσέζικος Διαφωτισμός διαφοροποιήθηκε αρκετά από αυτόν της γηραιάς ηπείρου, καθώς τον διέκρινε η έντονη τάση προς τον εμπειρισμό.

## Πεδία ερευνών
Οι τομείς που αναπτύχθηκαν ιδιαιτέρως ήταν η φιλοσοφία, η πολιτική οικονομία, η μηχανική, η αρχιτεκτονική, η ιατρική, η γεωλογία, η αρχαιολογία, η δίκαιο, η γεωπονία, η χημεία και η κοινωνιολογία.

## Παγκόσμια επιρροή
Ο Σκωτσέζικος Διαφωτισμός εξαπλώθηκε και εκτός των συνόρων της Σκωτίας, στην υπόλοιπη Ευρώπη. Επίσης, οι ιδέες του μεταφέρθηκαν και πέρα από τον Ατλαντικό μέσω των μεταναστών στον Νέο Κόσμο και αργότερα από τους Αμερικανούς φοιτητές στα πανεπιστήμια της Σκωτίας. Συνεπώς, μεγάλο μέρος της τεχνολογικής και κοινωνικής ανάπτυξης κατά το 18ο και 19ο αιώνα, σε χώρες όπως οι Η.Π.Α., ο Καναδάς και η Νέα Ζηλανδία, αποδίδεται σε απογόνους Σκωτσέζων αποίκων.

## Πρόσωπα
* Τζόζεφ Μπλακ (1728–1799), φυσικός και χημικός
* Τζέιμς Μπόσγουελ (1740–1795), δικηγόρος και συγγραφέας
* Ρόμπερτ Μπερνς (1759–1796), ποιητής
* Άνταμ Φέργκιουσον (1723–1816), φιλόσοφος, ιστορικός και κοινωνιολόγος
* Άνταμ Σμιθ (1723–1790), οικονομολόγος
* Τζέιμς Βατ (1736–1819), μηχανικός
* Ντέιβιντ Χιουμ (1711–1776), φιλόσοφος και ιστορικός
* Φράνσις Χάτσεσον (1694–1746), φιλόσοφος
* Τζέιμς Χάτον (1726–1797), γεωλόγος και χημικός
* Γουόλτερ Σκοτ (1771–1832), συγγραφέας και ποιητής
* Χένρυ Ράεμπουρν (1756–1823), ζωγράφος

Παράλληλα, δύο σημαντικότατοι επιστήμονες επηρεάστηκαν άμεσα από Σκωτσέζους λόγιους, οι:
* Βενιαμίν Φραγκλίνος (1731–1802), συγγραφέας, πολιτικός, εφευρέτης και διπλωμάτης
* Έρασμος Δαρβίνος (1706–1790), γιατρός, φιλόσοφος και φυσιοδίφης

## Δείτε επίσης
* Διαφωτισμός

## Εξωτερικοί σύνδεσμοι
* 

Διαφωτισμος
Σκωτ
Β΄ Εθνική ποδοσφαίρου ανδρών 1986-87

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1986-87** διεξήχθη σε έναν όμιλο των 20 ομάδων. Για πρώτη φορά απευθείας στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Με αρκετές καινοτομίες διεξήχθη το πρωτάθλημα της Β΄ Εθνικής του 1986-87 σε σχέση με εκείνα των προηγούμενων σεζόν 1985-86, 1984-85 και 1983-84. Κατά πρώτον την άνοδο στην Α΄ Εθνική κέρδισαν τρεις ομάδες: η πρωταθλήτρια, η δευτεραθλήτρια και η τριταθλήτρια, τις οποίες αντικατέστησαν ισάριθμες από την Α΄. Δεύτερη καινοτομία υπήρξε η προοπτική μείωσης των ομάδων από 20 σε 18. Για το λόγο αυτό υποβιβάστηκαν έξι σύλλογοι στη Γ΄ Εθνική, τις οποίες αντικατέστησαν τέσσερις ομάδες της τρίτης κατηγορίας.

***Ομάδες (20)**
***Όμιλος (1)**
***Πρωταθλήτρια**: **[[Παναχαϊκή Γ.Ε. (ποδόσφαιρο)|Παναχαϊκή]]**, άνοδος στην Α΄ Εθνική.
****Δευτεραθλητής**: **[[Πανσερραϊκός (ποδόσφαιρο)|Πανσερραϊκός]]**, άνοδος στην Α΄ Εθνική.
****Τριταθλητής**: **[[Α.Π.Ο. Λεβαδειακός|Λεβαδειακός]]**, άνοδος στην Α΄ Εθνική.
***Υποβιβασμός (6)**: Προοδευτική, Μακεδονικός Θεσσαλονίκης, Παναιτωλικός, Ατρόμητος Αθηνών, Κιλκισιακός, Α.Ο. Αιγάλεω.
****Υποβιβασμός από Α΄ Εθνική (3)**: Δόξα Δράμας, Απόλλων Αθηνών, Π.Α.Σ. Γιάννινα. 
****Άνοδος από Γ΄ Εθνική (4)**: Α.Ο. Χαλκίδα, Γ.Σ. Καλλιθέα, Εδεσσαϊκός, Φ.Α.Σ. Νάουσα.

### Πρώτοι σκόρερ

***20 γκολ**: Κώστας Κοττάκης (Ιωνικός).
***18 γκολ**: Νίκος Κριεζής (Ξάνθη).
***16 γκολ**: Αποστόλης Δρακόπουλος (Παναχαϊκή).

## Βαθμολογία

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 418.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 185-189.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1986-1987
Β΄ Εθνική ποδοσφαίρου ανδρών 1987-88

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1987-88** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Η μόνη αλλαγή στο πρωτάθλημα της Β΄ Εθνικής του 1987-88 σε σχέση με εκείνο της προηγούμενης σεζόν 1986-87 ήταν ότι διεξήχθη με 18 ομάδες. Κατά τα άλλα την άνοδο στην Α΄ Εθνική κέρδισαν οι τρεις πρώτες ομάδες ενώ υποβιβάστηκαν τέσσερις σύλλογοι στη Γ΄ Εθνική, τις οποίες αντικατέστησαν ισάριθμες ομάδες της τρίτης κατηγορίας.

* **Ομάδες (18)**
* **Όμιλος (1)**
* **Πρωταθλήτρια**: **[[Δόξα Δράμας]]**, άνοδος στην Α΄ Εθνική.
** **Δευτεραθλητής**: **[[Α.Σ. Ολυμπιακός Βόλου 1937 (ποδόσφαιρο)|Ολυμπιακός Βόλου]]**, άνοδος στην Α΄ Εθνική.
** **Τριταθλητής**: **[[Απόλλων Σμύρνης (ποδόσφαιρο)|Απόλλων Αθηνών]]**, άνοδος στην Α΄ Εθνική.
* **Υποβιβασμός (4)**: Εδεσσαϊκός, Αχαρναϊκός, Α.Ο. Τρίκαλα, Α.Ο. Χαλκίδα.
** **Υποβιβασμός από Α΄ Εθνική (3)**: Παναχαϊκή, Πανσερραϊκός , Γ.Α.Σ. Βέροια. 
** **Άνοδος από Γ΄ Εθνική (4)**: Ατρόμητος Αθηνών, Ε.Α. Ρεθυμνιακού, Μακεδονικός Θεσσαλονίκης, Νίκη Βόλου.

### Πρώτοι σκόρερ

* **18 γκολ**: Κώστας Κοττάκης (Ιωνικός).
* **16 γκολ**: Γιάννης Γκαμπέτας (Δόξα), Δημήτρης Νόλης (Καστοριά).

## Βαθμολογία

## Πηγές

* Στατιστική ποδοσφαίρου.
* Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 424.
* Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 189-192.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1987-1988
Αντώνης Καλογιάννης

Ο **Αντώνης Καλογιάννης** (Καισαριανή, 3 Αυγούστου 1935 - Αθήνα, 11 Φεβρουαρίου 2021) ήταν Έλληνας τραγουδιστής.

## Βιογραφία
Γεννήθηκε και μεγάλωσε στην Καισαριανή ενώ ξεκίνησε να εργάζεται τσαγκάρης. 

Η συνάντησή του το 1966 με τον Μίκη Θεοδωράκη άλλαξε την πορεία της ζωής του, με αποτέλεσμα να βρεθεί στους μεγαλύτερους συναυλιακούς χώρους της τότε Σοβιετικής Ένωσης, της Ευρώπης και της Αμερικής και να ερμηνεύει στίχους του Άγγελου Σικελιανού, του Γιάννη Ρίτσου και του Γιώργου Σεφέρη υπό την καθοδήγηση του Μίκη Θεοδωράκη.

Ερμήνευσε επίσης τραγούδια του Θεοδωράκη, του Μάριου Τόκα, του Τάκη Μουσαφίρη και του Αργύρη Κουνάδη. Συνεργάστηκε με τη Βίκυ Μοσχολιού στον δίσκο του Δήμου Μούτση *Συνοικισμός Α*, που κυκλοφόρησε το 1972 και με την Άλκηστη Πρωτοψάλτη στον δίσκο του Ηλία Ανδριόπουλου *Γράμματα στο Μακρυγιάννη*, που κυκλοφόρησε το 1979.

Κατά τη Δικτατορία των Συνταγματαρχών του 1967, έφυγε στο εξωτερικό μαζί με την Μαρία Φαραντούρη και δημιούργησε λαϊκή ορχήστρα, με την οποία έδωσαν συναυλίες που είχαν καθαρά πολιτικό χαρακτήρα, συμβάλλοντας έτσι στον αγώνα κατά της Χούντας.

Το 1970 αποφυλακίστηκε ο Μίκης Θεοδωράκης και μαζί έδωσαν περισσότερες από 500 συναυλίες σε Ευρώπη, Αμερική και Αυστραλία, κάνοντας γνωστή την πολιτική κατάσταση που επικρατούσε τότε στην Ελλάδα. Το 1972 ο Καλογιάννης επέστρεψε στην Ελλάδα και τραγούδησε σε αρκετές μπουάτ στην Πλάκα. Ξεχωριστές στιγμές στην σταδιοδρομία του υπήρξαν η ηχογράφηση του «Πνευματικού Εμβατηρίου» του Άγγελου Σικελιανού και το «Κατάσταση Πολιορκίας» το 1970 μαζί με τη Μαρία Φαραντούρη, καθώς και του «Ήλιος και Χρόνος / Επιφάνεια Αβέρωφ» το 1975. Η δεκαετία του 1980, ξεκίνησε με τον δίσκο των Μίμη Πλέσσα – Δημήτρη Χριστοδούλου *Τραγούδια της γειτονιάς* (1980), που μάλλον έκλεισε την προηγούμενη δεκαετία. Με τον επόμενο δίσκο του (*Τα σημερινά*/1981), ο Αντώνης Καλογιάννης πραγματοποίησε την στροφή του στο ερωτικό τραγούδι, όπου και καθιερώθηκε ως ένας ερωτικός τραγουδιστής. Με τα χρυσά σε πωλήσεις, *Σημερινά*, του Σπύρου Παπαβασιλείου και του Λάκη Τεάζη, ο Καλογιάννης άνοιξε την πιο εμπορική δεκαετία της σταδιοδρομίας του με το τραγούδι (μεγάλη του επιτυχία) «Όμορφή μου Κατερίνα». Τα επόμενα χρόνια ακολούθησαν και άλλες μεγάλες επιτυχίες, όπου ο τίτλος τους παρέπεμπε σε γυναικεία ονόματα.

Απεβίωσε στις 11 Φεβρουαρίου 2021 από ανακοπή καρδιάς.

## Δισκογραφία
* Κάτι φταίει
* Τα πρώτα μου τραγούδια
* Ερωτικά
* Συνοικισμός Α΄ [1972]
* Για μια σταγόνα αλάτι [1973]
* Τα λιοτρόπια [1974]
* Τι ώρα νά 'ναι
* Τραγούδια Μ. Θεοδωράκη
* Γράμματα στο Μακρυγιάννη [1979]
* Τραγούδια της γειτονιάς [1980]
* Τα σημερινά [1981]
* Μικραίνει ο κόσμος [1983]
* Μικρά Ερωτικά [1984]
* Και που λες Ευτυχία [1985]
* Επικινδυνα παιχνιδια [1990]
* Σε ανύποπτο χρόνο [1991]
* Αντίθετη Πορεία [1993]
* Ιστορίες αγγέλων [1997]

## Παραπομπές


Κατηγορία:Έλληνες τραγουδιστές
Φράγκο της Γαλλικής Δυτικής Αφρικής

thumb|250px|Χαρτονόμισμα των 5 φράγκων της Γαλλικής Δυτικής Αφρικής του 1943.

Το **φράγκο της Γαλλικής Δυτικής Αφρικής**  ήταν νόμισμα το οποίο ήταν σε κυκλοφορία στις Γαλλικές αποικίες  στην δυτική Αφρική ταυτόχρονα με το Γαλλικό φράγκο από το 1903. Συνέχισε να χρησιμοποιείται ακόμα και μετά την υιοθέτηση του φράγκου CFA το 1945 το οποίο το αντικατέστησε. Υποδιαιρούταν σε 100 σαντίμ (centimes).  

## Κέρματα
Το 1944 εκδόθηκαν κέρματα των 50 σαντίμ και του 1 φράγκου από κράμα χαλκού-αλουμινίου τα οποία ήταν και τα μοναδικά κέρματα του φράγκου της Γαλλικής Δυτικής Αφρικής που εκδόθηκαν

## Χαρτονομίσματα
Από την Τράπεζα της Δυτικής Αφρικής (Banque de l'Afrique occidentale) εισήχθησαν στην κυκλοφορία τα παρακάτω χαρτονομίσματα:

Τα χαρτονομίσματα της Τράπεζα της Δυτικής Αφρικής συνέχισαν να κυκλοφορούν ακόμα και μετά την υιοθέτηση του φράγκου CFA.

## Πηγές
* Krause, Chester L. and Clifford Mishler (1991). Standard Catalog of World Coins: 1801–1991 (18th ed. ed.). Krause Publications. ISBN 0873411501.
* Pick, Albert (1994). Standard Catalog of World Paper Money: General Issues. Colin R. Bruce II and Neil Shafer (editors) (7th ed.). Krause Publications. ISBN 0-87341-207-9.

## Εξωτερικοί σύνδεσμοι
*Χαρτονομίσματα του φράγκου της Γαλλικής Δυτικής Αφρικής  

*Κέρματα του φράγκου της Γαλλικής Δυτικής Αφρικής

Κατηγορία:Ιστορικά νομίσματα
Β΄ Εθνική ποδοσφαίρου ανδρών 1989-90

Το **πρωτάθλημα [[Β΄ Εθνική ποδοσφαίρου ανδρών|Β΄ Εθνικής]] 1989-90** διεξήχθη σε έναν όμιλο των 18 ομάδων. Στην Α΄ εθνική κατηγορία ανέβηκαν οι τρεις πρώτες ομάδες. 

## Διοργάνωση

Το πρωτάθλημα Β΄ Εθνικής του 1989-90 είχε φυσιολογική εξέλιξη, χωρίς καινοτομίες, σε αντίθεση με εκείνο της προηγούμενης σεζόν 1988-89, το οποίο είχε περιπετειώδη κατάληξη, με αγώνες διαβάθμισης για την άνοδο και την παραμονή. Όπως είχε καθιερωθεί και στα προηγούμενα χρόνια, στην Α΄ Εθνική ανέβηκαν οι τρεις πρώτες ομάδες, ενώ υποβιβάστηκαν τέσσερις σύλλογοι στη Γ΄ Εθνική, τη θέση των οποίων πήραν ισάριθμες ομάδες της τρίτης κατηγορίας. 

***Ομάδες (18)**
***Όμιλος (1)**
***Πρωταθλητής**: **[[Αθηναϊκός Α.Σ. Βύρωνα (ποδόσφαιρο)|Αθηναϊκός Βύρωνα]]**, άνοδος στην Α΄ Εθνική.
****Δευτεραθλήτρια**: **[[Παναχαϊκή Γ.Ε. (ποδόσφαιρο)|Παναχαϊκή]]**, άνοδος στην Α΄ Εθνική.
****Τριταθλητής**: **[[Π.Α.Σ. Γιάννινα (ποδόσφαιρο)|Π.Α.Σ. Γιάννινα]]**, άνοδος στην Α΄ Εθνική.
***Υποβιβασμός (4)**: Φ.Α.Σ. Νάουσα, Γ.Σ. Καλλιθέα, Νίκη Βόλου, Α.Ο. Σπάρτης.
****Υποβιβασμός από Α΄ Εθνική (3)**: Απόλλων Καλαμαριάς, Ολυμπιακός Βόλου, Εθνικός Πειραιώς. 
****Άνοδος από Γ΄ Εθνική (4)**: Προοδευτική, Παναργειακός, Αναγέννηση Γιαννιτσών, Α.Ο. Καβάλα.

### Πρώτοι σκόρερ

***20 γκολ**: Αλέκος Αλεξανδρής (Βέροια).
***17 γκολ**: Μανώλης Χανταμπάκης (Νίκη Βόλου), Γιώργος Βαΐτσης (Παναχαϊκή).

## Βαθμολογία

## Πηγές

*Στατιστική ποδοσφαίρου.
*Ανδρέας Μπόμης, "ΓΚΟΛ 2000, Ένας αιώνας ποδόσφαιρο", σ. 442.
*Νίκος Νικολαΐδης, «Εκεί, εκεί, στη Β΄ Εθνική», Αθήνα 2011, σσ. 197-200.

Κατηγορία:Β΄ Εθνική κατηγορία ποδοσφαίρου αντρών Ελλάδας
Κατηγορία:Εγχώρια ποδοσφαιρικά πρωταθλήματα 1989-1990